Dame i gospodo, poštovane kolegice i kolege izaslanici, nazočni predstavnici Vijeća ministara BiH, predstavnici međunarodne zajednice, poštovani predstavnici medija, srdačno vas pozdravljam i otvaram 5. sjednicu Doma naroda Parlamentarne skupštine BiH. Sjednici je nazočno 13 izaslanika od kojih 4 iz reda bošnjačkog naroda, 4 iz hrvatskog naroda, 5 iz srpskog naroda. Dakle, 2 izaslanika i to gospodin Martin Raguž i gospodin Fahrudin Radončić su iz opravdanih razloga odsutni, dakle nisu u mogućnosti biti na današnjoj sjednici. Za 5. sjednicu predlažem sljedeći, izmijenjeni Dnevni red 1. Usvajanje Zapisnika 4. sjednice Doma naroda Parlamentarne skupštine BiH; 2. Prijedlog zakona o izmjenama i dopunama Zakona o policijskim službenicima Bosne i Hercegovine (prvo čitanje) – predlagatelj: Vijeće ministara BiH, zakon broj: 01,02-02- 1-38/14, od 05.03.2015.; 3. Izvješće o radu Vijeća ministara BiH za 2014. godinu, broj: 01,02-50-19-422/15, od 23.03.2015.; 4. Prijedlog odluke o iznosu RTV pristojbe – predlagatelj: Zastupnički dom Parlamentarne skupštine BiH, broj: 02-29-1247/14, od 09.04.2015.; 5. Izvješća Ministarstva vanjske trgovine i ekonomskih odnosa BiH: a) Izvješće o izdanim ispravama za vanjskotrgovinski promet oružja, vojne opreme, proizvoda dvojne i posebne namjene za 2013. godinu, b) Izvješće o ralizaciji vanjskotrgovinskog prometa oružja, vojne opreme, proizvoda dvojne i posebne namjene za 2012. godinu, materijal Ministarstva vanjske trgovine i ekonomskih odnosa BiH, broj: 01,02-24-1446/14, od 27.12.2014.; 6. Izvješće o sudjelovanju pripadnika Oružanih snaga Bosne i Hercegovine i policijskih službenika u operacijama podpore miru, materijal Predsjedništva BiH, broj: 01,02-03- 42/15, od 05.01.2015.; 7. Izvješće o radu Odbora za žalbe građana Parlamentarne skupštine Bosne i Hercegovine za 2014. godinu, broj: 05/2-50-19-238/15, od 10.02.2015.; 8. Izvješće o radu parlamentarnog vojnog povjerenika BiH za 2014. godinu, broj: 01,02- 50-19-338/15, od 03.03.2015.; 9. Izvješće o radu Vijeća nacionalnih manjina BiH za 2014. godinu, broj: 01,02-50-19- 373/15, od 12.03.2015.; 10. Izvješće o radu Neovisnog povjerenstva za praćenje uvjeta boravka u zavodima, postupanje i poštivanje ljudskih prava osoba pod kojima se izvršavaju kaznene sankcije i druge mjere koje je izrekao u kaznenom postupku Sud Bosne i Hercegovine, strani sudovi za djela predviđena Kaznenim zakonom Bosne i Hercegovine ili 2 međunarodnim ugovorom čija je potpisnica Bosna i Hercegovina ili drugi sud sukladno zakonu Bosne i Hercegovine, broj: 01,02-37-451/15, od 26.03.2015.; 11. Izvješće o radu Upravnog odbora Izvozno-kreditne agencije BiH za 2014. godinu, broj: 01,02-50-19-486/15, od 01.04.2015.; 12. Financijski plan za 2014. godinu i informacije o trenutačnom poslovanju Izvozno- kreditne agencije BiH, sukladno zaključku Doma naroda Parlamentarne skupštine BiH, broj: 02-50-19-504/15, od 06.04.2015.; 13. Informacija o Godišnjem planu obuke i vježbi pripadnika i jedinica Oružanih snaga Bosne i Hercegovine u inozemstvu za 2015. godinu, materijal Ministarstva obrane BiH, broj: 03/1-03-971/14, od 01.09.2014., s Izmjenama i dopunama Godišnjeg plana obuke i vježbi pripadnika i jedinica Oružanih snaga Bosne i Hercegovine u inozemstvu za 2015. godinu, broj: 03/1,03/1a-03-339/15, od 03.03.2015.; 14. Državni akcijski plan o hitnim slučajevima zaštite stanovništva od jonizirajućeg zračenja u slučaju izvanrednog događaja, nuklearne nesreće ili nastanka nuklearne štete, materijal Državne regulatorne agencije za radijacijsku i nuklearnu sigurnost, broj: 01,02-04-1372/14, od 16.12.2014.; 15. Prijedlog zaključka o osnivanju Privremenog zajedničkog povjerenstva obaju domova Parlamentarne skupštine BiH za provođenje procedure imenovanja članova Neovisnog povjerenstva za praćenje uvjeta boravka u zavodima, postupanje i poštivanje ljudskih prava osoba nad kojima se izvršavaju kaznene sankcije i druge mjere koje je izrekao u kaznenom postupku Sud Bosne i Hercegovine, strani sudovi za djela predviđena Kaznenim zakonom Bosne i Hercegovine ili međunarodnim ugovorom čija je potpisnica Bosna i Hercegovina ili drugi sud sukladno zakonu Bosne i Hercegovine – predlagatelj: Zajednički kolegij obaju doma Parlamentarne skupštine BiH, materijal broj: 03-50-19-587-1/15, od 18.05.2015.; 16. Prijedlog zaključka o izmjeni Zaključka o formiranju Interresorne radne skupine za izmjenu izbornog zakonodavstva BiH, broj: 01,02-34-1-540-1/15, od 28.05.2015.; 17. Davanje suglasnosti za ratificiranje Sporazuma o vojnoj finansijskoj suradnji između Vijeća ministara Bosne i Hercegovine i Vlade Republike Turske i Provedbenog protokola u vezi s financijskom potporom između Vijeća ministara Bosne i Hercegovine i Vlade Republike Turske, broj: 01,02-05-2-644/15, od 04.05.2015.; 18. Davanje suglasnosti za ratificiranje Amandmana broj 3 na Ugovor o financiranju, sklopljen između Bosne i Hercegovine i Evropske investicijske banke 21. prosinca 2005. godine u Sarajevu i 28. prosinca 2005. godine u Luksemburgu, s naknadnim izmjenama (Ugovor o financiranju) za projekt Željeznice u BiH II. (FI 23.376), broj: 01,02-05-2-650/15, od 06.05.2015. Ovo je usuglašeni dnevni red Kolegija Doma naroda. Javlja li se netko za riječ? Ima li prijedloga za izmjenu ili eventualnu dopunu. Ako nema izmjena i dopuna dnevni red je usvojen. O njemu se, dakle, ne izjašnjavamo, ne glasujemo, sukladno članku 60. Poslovnika Doma naroda Parlamentarne skupštine BiH. Prelazimo na točku jedan, to je, Ad. 1. Usvajanje Zapisnika 4. sjednice Doma naroda Parlamentarne skupštine BiH Otvaram raspravu. 3 Javlja li se netko za riječ? Ima li primjedbi vezano za Zapisnik sa 4. sjednice? Ne vidim, dakle nema prijavljenih. Zatvaram raspravu. Glasujemo o Zaspisniku 4. sjednice Doma naroda Parlamentarne skupštine BiH. Pripremite se za glasovanje. Glasujte sad. Od nazočnih 13 – za je bilo 13, protiv i suzdržanih nije bilo. Dakle, iz Federacije BiH 8 za, iz RS-a 5 za. Dakle, postoji većina opća i entitetska. Konstatiram Zapisnik 4. sjednice Doma naroda Parlamentarne skupštine BiH je usvojen. Prelazimo na točku dva današnje sjednice, to je, Ad. 2. Prijedlog zakona o izmjenama i dopunama Zakona o policijskim službenicima Bosne i Hercegovine (prvo čitanje) – predlagatelj: Vijeće ministara BiH
Dakle, Komisija je na 3. sjednici, održanoj 22.04., razmatrala Prijedlog zakona u prvoj fazi i raspravu o principima i utvrdila je konačan prijedlog, odnono mišljenje. Jednoglasno, sa 9 glasova za prihvatila je principe Prijedloga zakona i ponuđeni tekst Prijedloga zakona je uputila u dalju proceduru.
Hvala Vam gospodine Podžiću. Sad riječ dajem predlagatelju Zakona ukoliko, naravno, cijeni da ima potrebe. ____________(?) [[nije uključen mikrofon]] Nema. Otvaram raspravu. Javlja li se netko za riječ? Nema prijavljenih. Zatvaram raspravu. 4 Glasujemo o Prijedlogu zakona o izmjenama i dopunama Zakona o policijskim službenicima BiH u prvom čitanju. Molim vas pripremite se za glasovanje. Možete glasovati. Od nazočnih 13 – za je bilo 13, protiv i suzdržanih nije bilo. Dakle, iz Federacije 8 za, iz RS-a 5 za. Postoji opća većina, postoji entitetska većina. Konstatiram Prijedlog zakona o izmjenama i dopunama Zakona o policijskim službenicima BiH je usvojen u prvom čitanju. Prelazimo na točku tri današnje sjednice, to je, Ad. 3. Izvješće o radu Vijeća ministara BiH za 2014. godinu
Poštovani predsjedavajući, uvažene kolegice i kolege. Pošto je vezano s ovom točkom ja bih se prvo osvrnuo na pismo koje je gospođa Ingrid ... poslala vlastima u Bosni, kako ih ona zove. U dijelu pisma gdje ona ponavlja mantru, znači koju slušamo već mjesecima o teškoj situaciji kod javnih RTV servisa u nekoliko navrata se ponavlja teza bosnskih vlasti, bosanski javni sustav bosanskih vlasti, bosanskog kraljevstva i bosanske vlasti ne postoje još od vremena kada je Otomanski okupator odrubio glavu Stjepanu Tomaševiću. Ova zemlja se zove Bosna i Hercegovina. I moj je prijedlog, pošto je upućeno na Vas gospodine Čolak, kao predsjedavajućeg Doma naroda, da ne moramo joj pojašnjavati Stjepana Tomaševića i naš odnose ovdje, ali evo, da joj uputimo jedno pismo u kojem ćemo objasniti gospođi da se zemlja zove Bosna i Hercegovina i da ne postoji Bosna kao Bosna. Što se tiče Prijedloga odluke o iznosu RTV pristojbe ja moram reći da se mi nažalost ponovo bavimo posljedicama a ne uzrocima. Juče smo imali razgovor sa specijalnim izaslanikom EU za radiodifuziju i evo osobno ja i gospodin Kadić u ime Povjerenstva za vanjsku i trgovinsku politiku, carine, promet i veze Doma naroda Parlamentarne skupštine 7 smo ga zamolili da učini sve što je u njegovoj moći da nam ne isključe analogni signal pošto ne postoji više ni teoretska šansa da 17. idućeg mjeseca kada trebamo preći na digitalni signal, na isti pređemo. Zbog čega to ne postoji? Ne postoji iz razloga što su nas doveli u tu situaciju. Ne mogu reći da smo se mi doveli, iako naravno postoji veliki dio odgovornosti i na političkim subjektima u ovoj zemlji. Zakon o Javnom RTV servisu kao i većina stvari koja je nakaradna i nefunkcionalna u ovoj zemlji je nametnuta od strane visokog predstavnika, tj. OHR-a. I naravno kao takva ne funkcionira jer nije vođeno računa o tome da u Bosni i Hercegovini žive tri konstitutivna naroda. I ako malo pogledate evo sve što su tri konstitutivna naroda između sebe dogovorila i donijela zakona to sve funkcionira. Sve ono što nam je nametnula međunarodna zajednica danas imamo problem. Moje mišljenje je da se usvajanjem ove Odluke o RTV pristojbi apsolutno ništa ne rješava jer mi je možemo staviti da bude 5 maraka, možemo je staviti 7 maraka, možemo je staviti 70 maraka. Već sam nekoliko puta govorio da je BHRT u ovom cijelom odnosu snaga žrtva Federalne televizije. Kada pričamo o Javnom RTV servisu, znači koji bi trebao biti u službi svih građana Bosne i Hercegovine, osnovni postulati novinarstva su neovisnost, objektivnost, demokratičnost i nepristranost u informiranju. Evo vjerujem da smo mi svi imali gledati priliku onu snimku na You Tube kada jedan ministar iz bivšeg saziva Vijeća ministara uredniku Dnevnika na Federalnoj televiziji govori kako će montirati prilog i šta će reći u prilogu, a ovaj mlati glavom kao konj kad ugleda zobnicu i govori – apsolutno, apsolutno. Znači, to bi trebala biti neovisnost, objektivnost, demokratičnost i nepristranost u informiranju. Dalje, Federalna televizija sustavno širi govor mržnje i sustavno ponižava jedan konstitutivni narod u Bosni i Hercegovini. Apostrofiraću jedan prilog od prije nekoliko godina. Zamislite da primjerice radi na Hrvatskoj televiziji ili na srpskoj nekoj televiziji, na PINK-u recimo, gledate prilog koji počinje – u srcu Islamske države na stadionu Koševo ljudi koji se lažno predstavljaju kao Bošnjaci i čekaju ustavne promjene da proglase kalifat veličaju Osamu bin Ladena. Ja vjerujem da bi se cijela Bosna i Hercegovina ustala na noge, jer to jednostavno nije istina. Međutim, kada Federalna televizija objavi, zbog jedne nacističke zastave koja se pojavila na stadionu – u hramu fašizma na stadionu Pecara u Širokom Brijegu gdje se sustavno veličaju Hitler i Pavelić, ljudi koji se lažno predstavljaju Hrvati i čekaju ustavne promjene da proglase arijevsku rasu su imali svoje nacionalističko ... Niko se nije javio. Ja sam tad u osobno ime HSS-a podnio predstavku RAK-u zbog širenja govora mržnje. I od RAK-a sam tada dobio odgovor da je to u svrhu informiranja o utakmici, vjerovali ili ne. Kada govorimo o depolitizaciji javnih RTV servisa nije zgoreg napomenuti da je glavni urednik multimedije na Federalnoj televiziji bio kandidat jedne stranke kao član Predsjedništva. Možda to ne bi bilo toliko sporno, međutim nakon kampanje sam čitao dopis Sindikata Federalne televizije gdje su zamolili gospodina da im vrati sakoe koji su u vlasništvu Federalne televizije jer je u njima radio kampanju. Znači, to je taj depolitizirani Javni servis. I, ja vas pozivam sve, evo kao moje kolege ovdje, da se mi počnemo baviti uzrokom. Znači da riješimo ovu nakaradu koju nam je nametnula Ured OHR-a i visoki predstavnik u obliku Zakona o Javnom RTV servisu, da sjednemo mi i da se dogovorimo kako taj Javni RTV servis treba izgledati i da donesemo Zakon o javnom RTV servisu. Zakon koji će ispoštovati dio Rezolucije Evropskog parlamenta o nužnosti kanala na hrvatskom jeziku, zakon koji će uvažiti sva tri konstitutivna naroda i zakon gdje se niko neće osjećati ugrožen ili 8 diskriminiran. Po meni nema smisla da glasamo o pristojbi, ali evo već kad je na dnevnom redu ja osobno ću glasovati protiv. Hvala.
Hvala Vama, gospodine Karamatiću. Ima li još interesa za raspravu? Ne vidim. Zatvaram raspravu. Sad se pripremite da glasujemo o Prijedlogu odluke o iznosu RTV pristojbe. Možete glasovati. Od nazočnih 13 – za je bilo 7, protiv 6, suzdržan nije bio nitko. Iz Federacije BiH – 4 za, 4 protiv, nitko suzdržan. Iz RS-a – 3 za, 2 protiv, nitko suzdržan. Postoji opća većina, postoji i entitetska većina. Dakle, konstatiram Odluka o iznosu RTV pristojbe je usvojena. Prelazimo na narednu, dakle petu točku dnevnog red današnje sjednice, to je, Ad. 5. Izvješća Ministarstva vanjske trgovine i ekonomskih odnosa BiH: a) Izvješće o izdanim ispravama za vanjskotrgovinski promet oružja, vojne opreme, proizvoda dvojne i posebne namjene za 2013. godinu, b) Izvješće o ralizaciji vanjskotrgovinskog prometa oružja, vojne opreme, proizvoda dvojne i posebne namjene za 2012. godinu, materijal Ministarstva vanjske trgovine i ekonomskih odnosa BiH, broj: 01,02- 24-1446/14, od 27.12.2014. Vi ste dobili Mišljenje Zajedničkog povjerenstva za obranu i sigurnosti BiH, Povjerenstvo je usvojilo oba izvješća, te predlaže i Domu njihovo usvajanje. Na 11. sjednici Zastupničkog doma održanoj 13. svibnja 2015. godine navedena izvješća nisu dobila potrebnu entitetsku većinu te će biti obavljano naknadno usuglašavanje u Kolegiju. Riječ dajem gospodinu Sifetu Podžiću kojeg je Zajedničko povjerenstvo odredilo za izvjestitelja na sjednici Doma naroda. ____________(?) [[nije uključen mikrofon]]
Uvaženi predsjedavajući, poštovane kolege. Ja samo želim naglasiti da je Zajedničko povjerenstvo za odbranu i sigurnosti odlučilo da prihvati Izvještaj ali bez Poglavlja 3. Dakle, tamo se radi o, gospodin Vuković je vidim tu prisutan, oko ovih videonadzora na granicama itd. S obzirom da je to predloženo Parlamentarnoj skupštini, ovaj definitivno dakle bez Odjeljka 3. Eto toliko samo kratko pojašnjenje. Hvala.
Hvala Vama. Sad riječ dajem podnositelju Izvješća, ukoliko cijeni da ima potrebe. ____________(?) [[nije uključen mikrofon]] Nema, hvala. Otvaram raspravu. Javlja li se netko za riječ? Zatvaram raspravu. Mi sad glasujemo o Izvješću o radu Odbora za žalbe građana Parlamentarne skupštine Bosne i Hercegovine za 2014. godinu sa zaključcima iz Izvješća, je li tako? Molim vas da se pripremite za glasovanje. Možete glasovati. Od nazočnih 13 – za je bilo 13, protiv i suzdržanih nije bilo. Iz Federacije BiH za je bilo 8, iz RS-a za je bilo 5. Postoji opća većina, postoji entitetska većina. Konstatiram Izvješće o radu Odbora za žalbe građana Parlamentarne skupštine Bosne i Hercegovine za 2014. godinu sa zaključcima iz Izvješća je usvojeno. 11 Prelazimo na točku osam, to je, Ad. 8. Izvješće o radu parlamentarnog vojnog povjerenika BiH za 2014. godinu, broj: 01,02-50-19-338/15, od 03.03.2015.
Nije greška, nije greška.
Prijavili ste se, izvolite gospodine Genjac. 12
Zahvaljujem predsjedavajući. Poštovani prisutni, kolegice, kolege prvo ja ću samo podsjetiti da prema članu 4. stav 1. Odluke o osnivanju Vijeća nacionalnih manjina, Vijeće nacionalnih manjina daje mišljenja, savjete i prijedloge Parlamentarnoj skupštini o svim pitanjima koje se tiču prava, položaja i interesa nacionalnih manjina u BiH. Ako pogledate ovaj Izvještaj uglavnom može se zaključiti da se Vijeće u ovom izvještajnom periodu bavilo sobom, sastanci o izvještajima, sastanci o planovima, sastanci o metodologiji rada nakon desetak godina osnivanja itd. Npr. među aktivnostima Vijeća za nacionalne manjine navodi se da je upućen zahtjev školama u BiH da izvjeste Vijeće o primjeni OSCE-ovih priručnika, priručnika za učenike o kulturi, baštini i tradiciji nacionalnih manjina u BiH i Metodičkog priručnika za nastavnike. Pristigli odgovori ukazuju da se priručnici koriste s različitim stepenom efikasnosti od odgovora da se vrlo rijetko koristi do odgovora da se sistematski koristi materijal i tu stajemo. Dakle, nema u ovom Izvještaju ni jedna preporuka samo, recimo, po ovom pitanju, a ni po ostalim šta se očekuje od Parlamentarne skupštine, šta bi trebalo da se uradi, šta bi trebalo da urade ostale institucije, jednostavno mislim najdobronamjernije sugerišem predstavnicima nacionalnih manjina, vjerovatno ovdje ima i prisutnih članova Vijeća, da u budućim izvještajima agresivnije u skladu sa zakonom i sa svojim pravom ne samo da evidentiraju svoje sjednice, svoje, svoja razmišljanja, svoje dileme, metodologije itd. nego da Parlamentarnoj skupštini daju preporuke, da daju mišljenja, da daju zahtjeve šta da se uradi. Ovaj, mislim da bi na taj način, znate tamo je jedan veliki broj ljudi koji su u Vijeću i oni imaju uslove za rad i materijalne i sve druge, dakle te uslove treba da iskoriste na način da se uloga ispuni, da se traži od Parlamentarne skupštine, kao što rekoh, i zahtjevi i preporuke i mjere itd. Tako da mislim da, ne mislim da sad treba dramu neku praviti oko Izvještaja, ali u svakom slučaju jedan zaključak uz Izvještaj – Da se od Vijeća ministara prilikom, od Vijeća za nacionalne manjine prilikom budućih izvještaja i prilikom njihovog rada očekuje više inicijative, zahtjeva, sugestija i mišljenja. Zahvaljujem.
Hvala Vama, gospodine Genjac. Nema prijavljenih za raspravu više. Zatvaram raspravu. Glasujemo o Izvješću o radu Vijeća nacionalnih manjina za 2014. godinu. Pripremite se za glasovanje. Možete glasovati. Od nazočnih 13 – za je bilo 12, protiv nitko, suzdržan 1. Iz Federacije BiH – 8 za, nitko protiv, nitko suzdržan. Iz RS-a – 4 za, nitko protiv, 1 suzdržan. Postoji opća većina, postoji entitetska većina. Konstatiram Izvješće o radu Vijeća nacionalnih manjina za 2014. godinu je usvojeno. 13 Prelazimo na točku 10. to je, Ad. 10. Izvješće o radu Neovisnog povjerenstva za praćenje uvjeta boravka u zavodima, postupanje i poštivanje ljudskih prava osoba nad kojima se izvršavaju kaznene sankcije i druge mjere koje je izrekao u kaznenom postupku Sud Bosne i Hercegovine, strani sudovi za djela predviđena Kaznenim zakonom Bosne i Hercegovine ili međunarodnim ugovorom čija je potpisnica Bosna i Hercegovina ili drugi sud sukladno zakonu Bosne i Hercegovine, broj: 01,02-37-451/15, od 26.03.2015. Dobili ste Mišljenje Zajedničkog povjerenstva za ljudska prava Parlamentarne skupštine BiH, Povjerenstvo je usvojilo Izvješće te predlaže i Domu njegovo usvajanje s preporukama navedenim u Izvješću. Zastupnički dom je na 11. sjednici održanoj 13.05.2015. godine usvojio navedeno Izvješće. Riječ dajem podnositelju Izvješća, ukoliko je nazočan i cijeni da ima potrebe. Nema. Otvaram raspravu. Javlja li se netko za riječ? Nema interesa za raspravu. Zatvaram raspravu. Glasujemo o Izvješću o radu Neovisnog povjerenstva. Pripremite se za glasovanje. Možete glasovati. Od nazočnih 13 – za 13, protiv i suzdržan nitko. Iz Federacije BiH, dakle 8 za, iz RS-a 5 za. Postoji opća većina, postoji i entitetska većina. Konstatiram Izvješće o radu Neovisnog povjerenstva za praćenje uvjeta boravka u zavodima, postupanje i poštivanje ljudskih prava osoba nad kojima se izvršavaju kaznene sankcije i druge mjere koje izrekao u kaznenom postupku Sud BiH, strani sudovi za djela predviđena Kaznenim zakonom BiH ili međunarodnim ugovorom čija je potpisnica BiH ili drugi sud sukladno zakonu BiH s preporukama navedenim u Izvješću je usvojeno. 11. točka, Ad. 11. Izvješće o radu Upravnog odbora Izvozno-kreditne agencije BiH za 2014. godinu, broj: 01,02-50-19-486/15, od 01.04.2015.
nije uključen mikrofon 14
Dobro, nemate. Hvala. Riječ dajem podnositelju Izvješća, ima li potrebe? Nema. Otvaram raspravu o Izvješću. Javlja li se netko za riječ? Nema prijavljenih. Zatvaram raspravu. Sad glasujemo o Izvješću o radu Upravnog odbora Izvozno-kreditne agencije BiH za 2014. godinu. Pripremite se za glasovanje. Možete glasovati. Od nazočnih 13 – za je bilo 10, protiv 2, suzdržan 1. Iz Federacije BiH – 7 za, nitko protiv i 1 suzdržan. Iz RS-a – 3 za, 2 protiv, nitko suzdržan. Postoji opća većina, postoji i entitetska većina. Konstatiram Izvješće o radu Upravnog odbora Izvozno-kreditne agencije BiH za 2014. godinu je usvojeno. Prelazimo na točku 12. Ad. 12. Financijski plan za 2014. godinu i Informacija o trenutačnom poslovanju Izvozno-kreditne agencije BiH, sukladno zaključku Doma naroda Parlamentarne skupštine BiH, broj: 02-50-19-504/15, od 06.04.2015. Dobili ste Mišljenje Povjerenstva za vanjsku i trgovinsku politiku, carine, promet i veze Doma naroda, Povjerenstvo je primilo k znanju Financijski plan za 2014. godinu i dopunjenu Informaciju o trenutačnom poslovanju Izvozno-kreditne agencije BiH, te predlaže Domu da ih primi k znanju. Gospodine Radmanoviću imate li? Dobro, nema potrebe da se javite. Riječ dajem podnositelju Izvješća, ukoliko cijeni da ima potrebe. Nema, hvala. Otvaram raspravu. Gospodin Genjac se javio. Izvolite gospodine Genjac.
Zahvaljujem predsjedavajući. Prošli put kad smo razmatrali Izvještaj između ostalog i ja sam tražio da se Finansijski plan i poslovanje u 2014. godini posebno dostavi Plan za 2015. da vidimo šta se ovdje dešava i šta da se radi. Ja sam na prethodnoj tačci podržao Izvještaj Izvozno-kreditne agencije za '14. godinu iz razloga što je Izvještaj objektivan, prikazuje stanje kakvo jest i što mislim da ovakva Agencija BiH i te kako treba i njenim izvozno orjentisanim preduzećima. Međutim, ako ovaj Izvještaj detaljno pogledamo, npr. gdje stoji da je za 2014. godinu planiran prihod od 23.500 maraka, a za '14. godinu, tu istu ostvaren je gubitak od 1.139.000 pri čemu se vidi da je troškovi zarada i naknada oko 1.017.000 onda slijedi da mi zaista imamo problem. Dakle, upalo se u dugove, garancije se ne naplaćuju, štete nastaju, ono što je dato nije naplativo očigledno. I Agencija je predložila određene mjere, jer iz ovih podataka evidentno je da 15 imamo veliki problem, tim mjerama je, Agencija predlaže da se usljed problema u poslovanju sa UNIS-om F Derventa, da je za posljedicu imalo otkazivanje Ugovora o reosiguranju od strane dosadašnjih reosiguravatelja, kao i gubitka kredibiliteta IGA-e kao izdavaoca garancija, ovo je za jednu izvozno-kreditnu agenciju katastrofa. Samim tim su ograničene mogućnosti za nastavak poslova tako da na polju garancija i na polju osiguranja i na polju garancija iz Agencije predlažu da se pokušaju uložiti maksimalni napori za nastavak funkcionisanja, te se istovremeno traži u kontaktu sa zakonodavnim organima mogući modeli za svoj opstanak i transformaciju. I u tom prevcu se predlaže da menadžment učini napore da se pokuša prevazići situacija sa UNIS-om, da se traži način za dalje poslovanje na bazi iskazanog interesa, da se sudskim postupcima ulože maksimalni napor za zaštitu kapitala. Ovo je, ovo znate sve u smislu da pokušamo da uložimo napore, sve ovo gdje god je navedeno, da uložimo napore, ja otprilike vidim da od toga dugo vremena nema ništa. I uglavnom se od zakonodavnih organa traži da, adresira se na zakonodavne organe da traži modele. Ja mislim da bi jedan od naših zaključaka trebao biti da Vijeće ministara, ovaj, stavi ovu tačku na dnevni red, da izanalizira stanje sa Agencijom obaveza, perspektiva i da predloži rješenje. Jer mislim da je to prevashodno pitanje izvršne vlasti, dakle da zaključak bude – Da Dom naroda traži od Vijeća ministara da razmotri stanje sa poslovanjem Izvozno-kreditne agencije i da predloži mjere Domu. Koje su to mjere, kakve će one biti ja ne znam, ali očigledno ovdje imamo problem i mislim da jednostavno ne možemo ovaj Izvještaj primiti k znanju ili ne primiti i preći preko toga, ostaje tamo jedna agencija sa strašnim problemima. Dakle, zato predlažem da tražimo od Vijeća ministara da razmotri stanje sa poslovanjem Izvozno-kreditne agencije i da predloži mjere Domu naroda. Zahvaljujem.
Hvala Vam gospodine Genjac. Ima li još prijavljenih? Nema. Dakle, zatvaram raspravu. E sad smo dobili i jedan, zapravo prijedlog jednog zaključka, jednog zaključka, ja ga, probaću ga interpretirati, ako sam dobro, dakle gospodin Genjac predlaže – Da Dom naroda traži od Vijeća ministara da Vijeće ministara razmotri stanje poslovanja u ovoj Agenciji, dakle, i da predloži mjere za rješavanje problema u roku od 30 dana. Ja li zaključak dovoljno jasan i možemo li se o ovakvom zaključku izjasniti? Ajde onda da prvo idemo, prov da se izjasnimo o zaključku, dakle izjašnjavamo se o zaključku koji ste upravo čuli. ____________(?) [[nije uključen mikrofon]] Molim, šta ste rekli nisam Vas ____________(?) [[nije uključen mikrofon]] 16
Gospodine predsjedavajući, poštovane kolege. Imam potrebu pored ovoga da izvjestim, dakle da je Povjerenstvo usvojilo Izvještaj, da kažem da smo u okviru 4. tačke dnevnog reda – Razmatranje Državnog akcionog plana o hitnim slučajevima zaštite stanovništa od jonizirajućeg zračenja u slučaju vanrednih događaja, kojoj su prisustvovali i predstavnici Državne regulatorne agencije za radijacijsku i nuklearnu sigurnost, pored Izvještaja o ovoj tački dnevnog reda zatražili od predstavnika Agencije informaciju o aktivnostima Republike Hrvatske u vezi sa odlaganjem radioaktivnog otpada na lokaciji Trgova gora u Općini Dvor – Republika Hrvatska, koja je samo nekoliko kilometara udaljena od granice BiH, odnosno Općine Novi Grad u Republici Srpskoj. Na osnovu toga, pošto je predstavnik Agencije gospodin Dizdarvić bio na sastanku i na osnovu usmene informacije od gospodina Dizdarevića Komisija predlaže zaključak kojim se – Obavezuje Državna regulatorna agencija za radijacijsku i nuklearnu sigurnost da u saradnji sa Ministarstvom vanjske trgovine i ekonomskih odnosa BiH i Ministarstvom vanjskih poslova BiH pripremi detaljnu informaciju za Parlamentarnu skupštinu BiH o svim mjerama i radnjama koje su preduzete i koje se namjeravaju preduzeti radi procjene mogućih uticaja sigurnosti takvog postrojenja na ljude, društvo i okoliš na teritoriji BiH. Zajednička komisija razmotriće na sjednici dostavljene informacije i materijale o ovom pitanju, te dostaviti domovima Parlamentarne skupštine BiH mišljenje s prijedlogom za uvrštavanje u dnevni red na nekoj od narednih sjednica. Hvala. 18
Hvala vama gospodine Podžiću. Riječ dajem podnositelju Informacije, ukoliko ima potrebe. Ne vidim, nema dakle. Otvaram raspravu sada dakle, o ovoj točki dnevnog reda. Gospodin Genjac se prijavio. Izvolite gospodine Genjac.
Zahvaljujem. Mislim da je Komisija na čelu sa gospodinom Podžićem uradila dobru stvar što je ovo pitanje aktuelizirala. I, mislim da je ovo zaključak koji je u cjelosti dobar, samo mislim da ga je trebalo vremenski, da to bude u roku od 15 dana. Mislim da je 15 dana dovoljno da se ova Informacija prihvati, jer ovo je pitanje upravo, ne trpi odlaganje. Hvala.
Hvala. Ima li dalje interesa za raspravu po ovoj točki dnevnog reda? Nema. Zatvaram raspravu. Sada glasujemo o Državnom akcijskom planu o hitnim slučajevima zaštite stanovništva od jonizirajućeg zračenja u slučaju izvanrednog događaja nuklearne nesreće ili nastanka nuklearne štete. Pripremite se za glasovanje. Možete glasovati. Od nazočnih 13 – za je bilo 13, protiv i suzdržanih nije bilo. Iz Federacije BiH 8 za, iz RS-a 5 za. Postoji opća većina, postoji entitetska većina. Dakle, konstatiram da je Državni akcijski plan o hitnim slučajevima zaštite stanovništva od jonizirajućeg zračenja u slučaju izvanrednog događaja nuklearne nesreće ili nastanka nuklearne štete, usvojen. Sada ćemo se izjasniti o ovom zaključku koji je upravo pročitao gospodin Podžić, a ja sam shvatio dopunio sa ovim rokom od 15 dana, gospodin Genjac. Da ja sada to ne bih improvizirao, pošto je to već ušlo u stenogram, dakle čuli ste kakav je zaključak, pa evo. Pripremite se da se izjasnimo o tom zaključku. Možete glasovati. Od nazočnih 13 – 13 je bilo za, protiv i suzdržanih nije bilo. Iz Federacije BiH 8 za, iz RS-a 5 za. Postoji opća većina, postoji entitetska većina. Konstatiram da je ovaj zaključak usvojen. Idemo na 15. točku dnevnog reda, to je, Ad. 15. Prijedlog zaključka o osnivanju Privremenog zajedničkog povjerenstva obaju domova Parlamentarne skupštine BiH za provođenje procedure imenovanja članova Neovisnog povjerenstva za praćenje uvjeta boravka u zavodima, postupanje i poštivanje ljudskih prava osoba nad kojima se izvršavaju kaznene sankcije i druge mjere koje je izrekao u kaznenom postupku Sud Bosne i Hercegovine, strani sudovi za 19 djela predviđena Kaznenim zakonom Bosne i Hercegovine ili međunarodnim ugovorom čija je potpisnica Bosna i Hercegovina ili drugi sud sukladno zakonu Bosne i Hercegovine – predlagatelj: Zajednički kolegij obaju doma Parlamentarne skupštine BiH, materijal broj: 03-50-19-587-1/15, od 18.05.2015. Zajednički kolegij obaju domova Parlamentarne skupštine BiH je na 5. sjednici održanoj 12.05.2015. godine, utvrdio Prijedlog zaključka o osnivanju Privremenog zajedničkog povjerenstva obaju domova Parlamentarne skupštine BiH za provođenje procedure imenovanja članova Neovisnog povjerenstva za praćenje uvjeta boravka u zavodima, postupanje i poštivanje ljudskih prava osoba nad kojima se izvršavaju kaznene sankcije i druge mjere koje je izrekao u kaznenom postupku Sud Bosne i Hercegovine, strani sudovi za djela predviđena Kaznenim zakonom Bosne i Hercegovine ili međunarodnim ugovorom čija je potpisnica Bosna i Hercegovina ili drugi sud sukladno zakonu Bosne i Hercegovine, koji vam je dostavljen. Kolegij Doma naroda je na 9. sjednici održanoj 27.05.2015. godine utvrdio prijedlog članova Privremenog zajedničkog povjerenstva obaju domova Parlamentarne skupštine BiH za provođenje procedure imenovanja članova Neovisnog povjerenstva i to: Darka Babalja, Maria Karamatića i Sifeta Podžića. Otvaram raspravu o ovom prijedlogu. Zatvaram raspravu, pošto nema prijavljenih za raspravu. Glasujemo o Prijedlogu zaključka. Pripremite se za glasovanje. Možete glasovati. Od nazočnih 13 – 13 je bilo za, protiv i suzdržanih nije bilo. Iz Federacije BiH 8 za, iz RS-a 5 za. Postoji opća većina, postoji entitetska većina. Konstatiram, usvojili smo zaključak o osnivanju Privremenog zajedničkog povjerenstva obaju domova Parlamentarne skupštine BiH za provođenje procedure imenovanja članova Neovisnog povjerenstva za praćenje uvjeta boravka u zavodima, postupanje i poštivanje ljudskih prava osoba nad kojima se izvršavaju kaznene sankcije i druge mjere koje je izrekao u kaznenom postupku Sud Bosne i Hercegovine, strani sudovi za djela predviđena Kaznenim zakonom Bosne i Hercegovine ili međunarodnim ugovorom čija je potpisnica Bosna i Hercegovina ili drugi sud sukladno zakonu Bosne i Hercegovine, u koje smo iz Doma naroda imenovali: Darka Babalja, Maria Karamatića i Sifeta Podžića. Prelazimo na 16. točku današnjeg dnevnog reda, to je, Ad. 16. Prijedlog zaključka o izmjeni Zaključka o formiranju Interresorne radne skupine za izmjenu izbornog zakonodavstva BiH, broj: 01,02-34-1-540-1/15, od 28.05.2015.
Gospodine predsjedavajući, dame i gospodo delegati. Ne mogu da vjerujem da jedan ovakav zaključak, bez obrazloženja praktično Vi, gospodine predsjedavajući, ovdje predložete. Dakle, radi se o dva imena koje su naše kolege. Na prošloj sjednici nas 15 je glasalo za Dragutina Rodića. Danas predlažete zaključak da se promjeni on, da nas sad 13 glasa za to, a da niko ne kaže zašto. Dakle, u najmanju ruku nema smisla. Dakle, ja znam o čemu se radi, ali zbog javnosti ovoga Doma, zbog svih nas ovdje, moramo se malo ozbiljnije tu ponašati. Podsjećam vas, a to sam već jednom uradio u ovom Domu, proći će ovo naše vrijeme i neko će sve ovo čitati. Mislite li gospodine predsjedavajući da će oni koji budu ovo čitali, reći da je predsjedavajući dobro vodio Dom, da na jednoj sjednici imenuje jednu a na drugoj drugog i da to ne obrazloži. Odnosi si se naravno na čitav Kolegij, ali posebno na Vas. Mislim da nije uredu. I mislim da nije ni trebalo. Ali vas molim da nam ipak obrazložite to sada.
Hvala vam gospodine Radmanoviću. Gospodin Ognjen Tadić, zamjenik, prvi zamjenik predsjedatelja. Izvolite.
Hvala gospodine predsjedavajući, dame i gospodo. Hvala na ovoj divnoj prilici da govorimo o nekim razlikama koje su pitanje karaktera i odnosa prema političkom životu u RS-u, a i u ovim zajedničkim organima, onako kako smo predstavljeni. Dakle, jasno da je ovo trebalo obrazložiti. Siguran sam da su to svi šefovi ili izvjestioci na svojim klubovima uradili, kao što su informisani svi članovi Kluba delegata iz reda srpskog naroda. Naprosto, u traženju načina kako da Parlamentarna skupština BiH dođe do teksta novog Izbornog zakona ili izmjene i dopune Izbornog zakona onako kako to možemo da se dogovorimo da napravimo, a posebno imajući u vidu sve probleme i izazove pred kojima se nalazimo, kao i to da je u proteklom mandatu četiri godine, slično Komisija to pokušavala da napravi pa nije uspjela, cilj Zajedničkog kolegija Parlamentarne skupštine BiH je bio da dobijemo jednu komisiju koja je tako koncipirana da je iz Parlamentarne skupštine BiH manje više, koliko je to moguće, budu predstavljene sve političke grupacije, bez obzira na to da li se radilo o vlasti ili opoziciji. Ovdje se ne radi o bilo kakvoj spletki ili se ovdje ne radi o bilo kakvoj zloj namjeri, ovdje se jednostavno radi o primarnoj reakciji. 21 Mi koji smo predlagali ove prijedloge, dakle gospodin Bosić u Predstavničkom domu i ja u Domu naroda, djelovali smo po svom karakteru. A što znači, ako već nešto predlažem i nisam baš siguran u ovom trenutku kako je učinila druga opcija u smislu drugoga doma, jer nismo imali dovoljno vremena da se informišemo usljed svih drugih obaveza, onda ću prijedlog dati tako da bude na moju štetu a ne na štetu onoga drugog. To se u našem narodu zove čojstvo. I ako je čojstvo problem, onda imamo mnogo ozbiljnih problema. Šta bi bilo pogrešno? Bilo bi pogrešno da smo gospodin Bosić i ja reagovali tako da je i on u Predstavničkom domu predložio nekog iz Saveza za promjene, tj. vladajuće opcije i da sam ja u Domu naroda isto tako predložio nekog iz Saveza za promjene. I onda bi to bilo nečojstvo u kontekstu u kome sam govorio, a to znači da imamo jedan tim koji će sa što više širine pristupiti izradi novog Izbornog zakona ili izmjenama i dopunama postojećeg. U tom smislu zaista, ponavljam, hvala na ovoj divnoj prilici da evo i neke bitne činjenice, neću reći razlike, dođu do izražaja u toku današnjeg rada ove sjednice. Što se tiče gospodina Rodića, on je bio moj prijedlog zato što je izvrstan delegat i izvrstan poznavalac izbornog zakonodavstva. Žao mi je što ne postoji nikakva komunikacija, a ne mogu reći saradnja, jer saradnje nema odavno, ali ne postoji komunikacija između klubova poslanika, vlasti i opozicije u Predstavničkom domu, pa da je iz Predstavničkog doma predložen neko recimo iz vladajuće SZP opcije, da bismo mi mogli recimo da predložimo gospodina Rodića. Nažalost, nema komunikacije i ovu korekciju nije moguće zbog toga napraviti u Predstavničkom domu, pa smo prinuđeni da je pravimo u Domu naroda, znajući dakle, da bi gospodin Rodić sigurno ovaj posao odradio odlično. Ako ćete iskreno da vam kažem, ja bih najviše volio da smo i gospodin i Rodić i ja u ovome poslu, jer imamo dovoljno iskustvo u Domu naroda i kao pravnici i poznavaoci ove materije i učesnici svih izbornih procesa od '90. godine na ovamo, mogli bi dati doprinos. Ono što ja mogu da kažem, to je da ću sigurno i savjet i mišljenje gospodina Rodića, pogotovo imajući u vidu onaj raniji period, biti jedna zlatna baza na kojoj ću bazirati, na njegovom iskustvu i doprinosu i ono što budu trebali biti stavovi svih nas, iz Kluba delegata srpskog naroda. Hvala.
Hvala vama gospodine Tadiću. Želili još netoko po ovoj točki dnevnog reda diskutirati? Gospodin Radmanović, izvolite.
Moram reći samo par rečenica. Moram, čini mi se da nam je sada svima teže glasati za ovaj zaključak, jer mijenjamo čovjeka po zaključku koga je gospodin Tadić toliko nahvalio ovdje, da niko na svijetu ne bi digao ruku protiv njega, a zaključak kaže da ga promjenimo. Dakle, ja vas pozivam da ne glasamo za taj zaključak. Dakle, da glasamo protiv ovoga zaključka i da ostanemo kod starog našeg prijedloga, baš zbog ovoga o čemu je govorio gospodin Tadić. Hvala.
Hvala Vama gospodine Radmanoviću. Ima li još diskutanata? 22 Nema dakle više prijavljenih. Pardo, pardon, Halid Genjac. Gospodine Genjac, izvolite, izvolite nisam vidio.
Ma znate šta, do sad je više puta formirane inerresorne grupe za rad, to je ja mislim bilo ili 12 ili 13 puta od usvajanja Zakona do danas. Mislim, uvijek se je nastojalo da u toj Interresornoj radnoj grupi bude što je veći broj stranaka, to je princip bio. Meni nije jasno ko je u Predstavničkom domu imenovan.
Lazar Prodanović.
Znate, ako je u Predstavničkom domu imenovan član iz SNSD-a, i jednostavno iz razloga da se, prijedlog dobije prohodnost, onaj, koji uradi Interresorna grupa, sastavljena od Vijeća ministara, od predstavnika Vijeća ministara, predstavnika Izborne komisije, predstavnika oba doma, uvijek je bilo pravilo bez izuzetka, da u Interresornoj grupi među poslanicima budu iz svih stranaka i uglavnom iz jedne stranke, jedan predstavnik. Ili opozicija ili vladajuća većina itd. Mislim, to je činjenica koja je takva i praksa je takva bila. Naravno, i ja apsolutno sa gospodinom Rodićem izvanredna iskustva imam, dugo smo radili na tome i ovdje ja mislim nije u pitanju kvalitet, ovaj kvalitet, nego je u pitanju neki parlamentarni odnos i parlamentarni principi prilikom formiranja grupa. Mislim, bitno mi je da ovo kažem radi javnosti i radi onoga, kako ću ja glasati. Hvala vam.
Hvala vama gospodine Genjac. Nema više prijavljenih. Zatvaram raspravu po ovoj točki dnevnog reda. Sada glasujemo o Prijedlogu zaključka, o izmjeni zaključka o formiranju Interresorne radne skupine, za izmjenu izbornog zakonodavstva BiH. Pripremite se za glasovanje. Možete glasovati. Od nazočnih 13 – za je bilo 9, protiv 3, suzdržan 1. Iz Federacije BiH – 7 za, nitko protiv, 1 suzdržan. Iz RS-a – su 2 za, 3 protiv. Postoji opća većina, postoji i entitetska većina. Konstatiram usvojili smo Zaključak o izmjeni Zaključka o formiranju Interresorne radne skupine za izmjenu izbornog zakonodavstva BiH, u koju smo iz Doma naroda imenovali Ognjena Tadića. Na dnevnom redu današnje sjednice, ostalo je još davanje suglasnosti za ratificiranje sporazuma i amandmana na Ugovor. Predlažem da objedinimo raspravu i izjašnjavanje o točkama 17. i 18. dnevnog reda. Otvaram raspravu, dakle, o ovom prijedlogu. Ima prijavljenih, gospodin Karamatić se prijavio. Izvolite. 23
Poštovani predsjedavajući, uvažene kolegice i kolege. Neću ja puno o ovome. Ovako, ja kada čitam, meni upadnu u oči neke ključne riječi, pa tako ono vidim BiH, Turska, vojna suradnja. Pade meni na pamet opet Stjepan Tomašević i njegov neslavni kraj i onda se sjetih kako jadna Ingrid sjedi u Ženevi i misli da ovdje još stoluje bosanski kralj. Pa sjetih se da nismo glasali o prijedlogu zaključka, da gospođi Ingrid Deltnere uputimo dopis, ne mora to biti nešto previše dugo, ni previše pojašnjavati. Poštovana, nema Bosne, lijepi pozdrav iz BiH. Nešto u tom stilu. A evo samo bih molio nakon izglasavanja ovoga, da i taj prijedlog zaključka date na glasanje. Hvala.
Hvala Vam. Na dnevnom redu sadašnjem, na dnevnom redu je znači ovaj prijedlog da objedinimo raspravu gospodine Karamatiću, pa ovaj. Dakle, ima li još po tom pitanju rasprve? Ako ne, onda ćemo dati na izjašnjavanje ko je za ovaj prijedlog. Evo, pripremite se da se izjasnimo o prijedlogu oko objedinjavanja ove rasprave. Pripremite se za izjašnjavanje. Možete se izjasniti i glasujte. Od nazočnih 13 – za je bilo 13, protiv i suzdržanih nije bilo. Iz Fedeacije BiH 8 za, iz RS-a 5 za. Postoji i opća i entitetska većina. Dakle, ovaj prijedlog je usvojen. Ad.17. Davanje suglasnosti za ratificiranje Sporazuma o vojnoj finansijskoj suradnji između Vijeća ministara Bosne i Hercegovine i Vlade Republike Turske i Provedbenog protokola u vezi s financijskom potporom između Vijeća ministara Bosne i Hercegovine i Vlade Republike Turske, broj: 01,02-05-2-644/15, od 04.05.2015.; Ad.18. Davanje suglasnosti za ratificiranje Amandmana broj 3 na Ugovor o financiranju, sklopljen između Bosne i Hercegovine i Evropske investicijske banke 21. prosinca 2005. godine u Sarajevu i 28. prosinca 2005. godine u Luksemburgu, s naknadnim izmjenama (Ugovor o financiranju) za projekt Željeznice u BiH II. (FI 23.376), broj: 01,02-05-2-650/15, od 06.05.2015. Dobili ste Izvješće Povjerenstva za vanjsku i trgovinsku politiku, carine, promet i veze. Gospodine Radmanoviću, imate li, molim?
nije uključen mikrofon
Dobro, nema dakle, potrebe. Znam da piše, ali pitam ima li potrebe da se Vi oglasite? 24 Dakle, zatvaram, zapravo otvaram sada raspravu. Želi li se neko uključiti u raspravu? Niko se ne javlja. Dobro, dakle zatvaram raspravu. Sada glasujemo o davanju suglasnosti za ratificiranje Sporazuma i Amandmana na Ugovor iz točaka 17. i 18. dnevnog reda. Pripremite se za izjašnjavanje. Možete glasovati. Od nazočnih 13 – 13 je bilo za, protiv i suzdržanih nije bilo. Iz Federacije BiH 8 za, iz RS-a 5 za. Postoji opća većina, postoji entitetska većina. Konstatiram, dali smo suglasnost za ratificiranje Sporazuma i Amandmana na Ugovor iz točaka 17. i 18. dnevnog reda današnje sjednice. Ovim je dnevni red današnje sjednice Doma naroda Parlamentarne skupštine BiH, iscrpljen. Zatvaram sjednicu, zaključujem sjednicu. Hvala vam. Sjednica završena u 12:35 sati.